
О Б Щ И Н А   -    К Ъ Р Д Ж А Л И
Приложение 1

Отчет за изпълнението на Общински план за младежта за 2025 г. 
Общинският план за младежта за 2025 г., приет с Решение №16 от 24.01.2025 г. е в изпълнение на Закона за младежта и Националната стратегия за младежта 2021-2030 г. и разработен съвместно с Консултативния съвет по въпросите на младежта, чийто състав включва представители на младежки неправителствени организации и институции, работещи с млади хора. Общинският план за младежта е документ за разработване на конкретни мерки за работа с младите хора, за насърчаване на икономическата активност и кариерно развитие, подобряване достъпа до информация и качествени услуги, насърчаване на здравословния начин на живот, превенция за социалното изключване на млади хора в неравностойно положение и др.
Общинският план за младежта се реализира в партньорство с всички заинтересовани страни на общинско ниво: Общински съвет - Кърджали, общинска администрация, териториални структури на заинтересованите държавни органи, училищни настоятелства, учебни заведения, културни институти, неправителствени организации, работещи в областта на образованието, културата, спорта, екологията и туризма, ОСНВ, МКБППМН, бизнес организации.
На територията на Община Кърджали съществуват и развиват дейности в сферата на младежките дейности следните институции и организации:    

· Общински център за култура и младежки дейности 

· 26 читалища в Община Кърджали 
· ЦПЛР-ЦКО

· ЦПЛР-Обединен детски комплекс – Кърджали         

· Детски младежки парламент                                                                                                                         

· Български младежки червен кръст 

· Местната комисия за борба срещу противообществените прояви на малолетните и непълнолетните 
· Общински съвет по наркотични вещества (ОСНВ)

· Фондация КРЪГ 

· Сдружение „Инициатива за развитие – Кърджали решава” 
· Сдружение ОМЕГА – гр.Кърджали

· Студентски съвети към филиали на университети в гр. Кърджали
· Ученически съвет към СУ И ПГ гр. Кърджали
· Младежки център – гр. Кърджали
· Туристически информационен център - Кърджали
Изпълнението на Общинския план за младежта за 2025 г. в Община Кърджали се извърши по следните приоритети:
1. Насърчаване на неформалното обучение

2. Насърчаване на заетостта и подкрепата за млади хора, които не учат, не работят и не се обучават (NEETS)

3. Насърчаване на ангажираността, участието и овластяването на млади хора 
4. Свързаност, толерантност и европейска принадлежност 
5. Насърчаване на здравословен и природощадящ начин на живот 
6. Насърчаване на културата и творчеството сред младите 
Осъществени бяха следните дейности и мероприятия:
1. Дейности съвместно с ЦПЛР – ЦКО:
 През 2025 г. са реализирани следните инициативи :                           
· Проведени групови обучения на 1 950 ученици и младежи:
· 1 - 4 клас  – 297 ученици
· 5 - 6 клас –  291 ученици
· 7 клас   –   415 ученици
· 8 - 10 клас – 359 ученици

· 11 -12 клас – 588 ученици/ младежи

· Темите се избират съгласно утвърдената Програмата на НП за КОК
· Проведени индивидуални консултации - 96 ученици и младежи;
· Инициативи, осъществени по КОК;
· Форум ,,Моята бъдеща кариера“- Съвместна инициатива с Младежки център-Кърджали и Бюро по труда –Кърджали;

· Информационна кампания за прием на ученици в 8 клас през месеците  май и юни 2025 г.;

· Младежки форум с представители на ХТМУ в ПГ по СГС  през месец Март, 2025 г.;

· Проведени летни ваканционни дейности от 01 юли до 31 август 2025 г.

· На фейсбук страниците на ЦПЛР – ЦКО – Кърджали, ежедневно се прикачват обучителни и образователни материали, тестове, презентации, обяви за работа и стажове;

· Проведена национална работна среща с експерти и министъра на МОН Красимир Вълчев по повод  изясняване и определяне мястото на ЦПЛР – ЦКО  в системата на образованието, както и статута на кариерните консултанти, които се водят, като непедагогически персонал;
· Участие в годишно Национално обучение на кариерни консултанти в периода 05 - 07 ноември 2025 г. към Център за Развитие на Човешките ресурси;
· Участие и в други  обучения свързани с кариерното ориентиране на ученици и повишаване квалификацията на кариерните консултанти.
2. Дейности съвместно с ЦПЛР-ОДК и Детски и младежки парламент:
· 14 февруари 2025 г. - „Любовта е вечна“ – Изработване и раздаване на 400 валентинки – писма с послания и картички;
· 1 март 2025 г. - „Честита Баба Марта“ - изработване на 1200 мартеници   и включване в общоградски детски пред мартенския кът до община Кърджали;
· 25 март 2025 г. - Ден на търпението – инициатива в ОДК  -  изготвяне на постери , дърво на търпението, флаери;
· 17 април 2025 г. - „Великденска усмивка”- боядисани 500 яйца / дарени от фирма „Яйцепром“ АД/ и раздадени на Великденския детски празник в центъра на града;
· 2 май 2025 г. –  Посещение на Перперикон - включване в инициативата на ОИЦ - Кърджали "Детективи на европейски проекти";
· 30 май 2025 г. - Представяне на резултатите от проучването и наблюдението върху реализацията на проект „Перперикон – храм на боговете и дом на цивилизациите”, финансиран по Оперативна програма „Региони в растеж“ 2014 – 2020 г. в Областен информационен център – Кърджали, като заключително събитие на Националната кампания "Детективи на европейски проекти";
· 17 - 22 юни 2025 г. - участие на представители на Детски и младежки парламент в Национална среща "Младежко участие" организирана от Младежко сдружение за мир и развитие на Балканите (МСМРБ) и Национален младежки форум (НМФ) и Община Ямбол, в град Ямбол;
· 1 юни 2025 г. - Участие на ученици от ДМП в творческа работилница по повод Първоюнски детски празник в Градската градина;
· 24 юни 2025 г. -  „Пазители на традициите“ - включване на ученици от ДМП в пресъздаването на обичая Еньовден в РИМ Кърджали;
· 8 юни 2025 г. – Открит урок „Безопасно лято“, за безопасност на движението по пътищата;
· 19 октомври 2025 г.  -  Провеждане на Открита сцена на талантите по повод 21 октомври – Ден на Кърджали. / част от Младежки фестивал „ Аз обичам Кърджали“;
· 21 октомври 2025 г. – Участие на представители на ДМП в Тържествената сесия на Общинския съвет по повод 21 октомври - Ден на Кърджали;
· 30 октомври 2025 г. - „Прочети ми приказка" – инициатива за Деня на народните будители – четене и представяне на приказки в ДГ "Вяра, Надежда и Любов";
· 16 ноември 2025 г. – „Готино е да си толерантен“ - изработени и раздадени  детелинки със златните правила на толерантността, правила на толерантното общуване, кутия с предизвикателства „Изтегли и направи добро“, стена на толерантността, на която всеки може да напише послание и рамка, с която всеки може да се снима;
· 30 ноември 2025 г. – Посещение в РЗИ и запознаване с актуална информация за ХИВ и СПИН – начините на заразяване и превенция;
· м. декември 2025 г. –  Подготовка и участие в Коледни благотворителни инициативи.
3. Дейности съвместно с ОСНВ – Кърджали:
· Кампания във връзка с Международния ден за безопасен интернет - Осъществени бяха следните дейности:
- Форум театър „Скритата реалност“ по проект „Нищо не остава скрито“ на театър „Цвете“, представен от доброволците на ОСНВ – Кърджали. С постановката се акцентира върху значението на безопасното поведение в интернет;
- Срещи с родители, проведени от специалисти от SafeNet – Център за безопасен интернет, в СУ „Отец Паисий“ – Кърджали, за обсъждане на необходимите правила за онлайн безопасност и значението на качественото и балансирано време, което децата прекарват в интернет;
- Обучение за учители „Дигитално грамотни“, проведено от лектор на Националния център за безопасен интернет, с цел придобиване на знания и умения за актуалните рискове за децата в интернет;
- Часове за безопасен интернет за ученици от 4 до 7 клас в училищата в гр. Кърджали, проведени от специалисти от SafeNet, насочени към повишаване на информираността и уменията за безопасно онлайн поведение;
· Кампания за 26 юни – Международния ден за борба със злоупотребата с наркотични вещества и незаконния трафик. В рамките на кампанията бяха реализирани редица инициативи, насочени към младежите и обществото като цяло:
- Младежи-доброволци към ОСНВ – Кърджали и младежи от Комплекс ученически общежития „Родопи“ се включиха в инициативата „Световно кафене“, която насърчава сътрудничеството между младите хора, генерирането на нови идеи и споделянето на различни мнения; 
- Двудневен обучителен семинар за младежи-доброволци от ПИЦНВ – Хасково и ПИЦНВ – Кърджали, посветен на инициативите по повод 26 юни, целящ повишаване на знанията и уменията им за превенция на наркотичните зависимости;

- Ден на отворените врати – част от Националната кампания „Силата е в избора“, провеждаща се във всички 27 областни града в страната. На този ден се предоставят безплатни услуги и консултации, свързани с превенцията на употребата на наркотични вещества;

- Втора областна ученическа конференция на тема „Аз съм млад и избирам живота“, която дава възможност на учениците да споделят своите идеи и да се включат активно в дискусии за здравословния начин на живот и безопасните избори – 90 общо.
· Кампания във връзка със „Световен ден за психичното здраве“:
-  Организиран бе фестивал „Заедно за здравето“ с участие на деца, младежи и възрастни, включващ спортни игри, творчески работилници и интерактивни дейности;

- Проведена бе дарителска кампания в подкрепа на „Розовата къща“ – нископрагов център за хора, борещи се със зависимости в град Пловдив, под мотото „Добротата е език, който глухите могат да чуят, а слепите – да видят“;

- Организирано обучение за класни ръководители на тема: „Психично благополучие и рисково поведение: нови тенденции и подходи за превенция на рисковото поведение в юношеска възраст“, с цел повишаване на компетентностите за разпознаване и превенция на рискови прояви сред учениците.
· Кампания с цел превенция на употребата на вейпове и други електронни устройства сред учениците Проведена е информационна кампания, насочена към повишаване на информираността относно вредите от употребата на вейпове и други електронни устройства в училищата и професионалните гимназии с ученици на възраст от 11 до 18 години, посветени на вредите и последиците от употребата на вейп и други електронни устройства;
· Осъществени дейности по Националната програма за превенция в училищна среда: Националната програма „Кодово име живот“ за ученици от 5 до 7 клас се реализира в основните училища в с. Мост и с. Стремци.За учениците от 8 до 11 клас се реализира Националната програма „От връстници за връстници“ в СУ „Отец Паисий“ и ПГСГС – град Кърджали.
· Обучения и обмяна на опит на младежи-доброволци:

- Проведено обучение „Ефективно общуване, разбиране на околните и работа в екип“ за доброволците към ОСНВ – Кърджали, реализирано чрез игрови методи съвместно с младежки работници от Младежки център – Пловдив;

- Проведен двудневен обучителен семинар за младежи-доброволци към ПИЦНВ – Хасково и ОСНВ – Кърджали, насочен към разпознаване и изразяване на емоциите, развитие на комуникативни умения и ценности;

- Отбелязване на Международния ден на доброволеца чрез изработване на тематично „Дърво на историята“ със снимки, проследяващо развитието на младежите-доброволци към ОСНВ – Кърджали.
· Алтернативи на рисковото поведение и дейности за утвърждаване на здравословен начин на живот:
- Културно-образователна дейност: образователен спектакъл „Нашенец“ за повишаване интереса на учениците към творчеството на Алеко Константинов;

- Туризъм: поход до моста над с. Лисиците и тракийското светилище Чит Кая с участие на младежи-доброволци от ОСНВ – Кърджали и Хасково;

- Спорт: демонстрация на бойното изкуство карате и ученическо състезание по канадска борба „Сила за живот, а не за риск“.
По Национална програма „Активиране на неактивни лица", към Общинска администрация е назначен младежки медиатор, който има за цел да информира, мотивира и активира младежи, които не учат, не работят и не са регистрирани в Бюро по труда. Осъществява групови и индивидуални срещи с младежи до 29 г., с цел предоставяне на съвети и насоки за безработните, които имат нужда от помощ за търсене и намиране на работа, включване в обучения за повишаване на квалификацията, помощ при изготвяне на автобиография и други. Офисът на младежкият медиатор се помещава в сградата на общинска администрация – Кърджали. 
Дирекция „Бюро по труда”- Кърджали от своя страна осигурява заетост по оперативни и национални програми за заетост, мерки за заетост и първичен пазар на труда на лица до 29 год. Общо постъпилите младежи на работа през 2025 г. са 387. От тях :
· Първичен пазар – 197 младежи
· По мерки за заетост – 1 младежи
· Програми по ЗНЗ – 0 младежи
· Програми по ПРЧР – 191 младежи
През отчетния период са организирани и проведени следните мероприятия, насочени към горе цитираната група:

· Ателие за търсене на работа – 25 броя, които са били на теми: Как да се подготвя и представя добре на интервю за работа; Как да търсим работа? Изграждане на поведенчески план; Документи за кандидатстване за работа – мотивационно писмо и автобиография. Обществени и граждански компетентности; Емоционална интелигентност; Пакет от теми, обединени логически и обхващащи цялостния процес.
· „Ден на отворените врати”- 11 броя; Целта на мероприятието е информиране на обществеността за услугите предлагани от ДБТ, активиране на не активни лица.
· „Ден на работодателя” – 6 броя; Презентиране дейността на дадената фирма, директно насочване на работа на подходящите кандидати.
· „Професионално ориентиране” – 10 броя; Запознаване с действащите курсове за квалификация, преквалификация; ключови компетентности; дигитални умения; езикови обучения и др.
· Обща трудова борса – 2 броя, на която се цели да се срещат интересите на работодателите и търсещите работа лица с цел постигане на устойчива заетост.
· Среща с учащи за активно поведение на пазара на труда – 6 броя, запознати с услугите предлагани от ДБТ, възможностите за придобиване на допълнителна квалификация.
· За еврото - какво трябва да знам? – 8 броя, групови мероприятия, проведени съвместно със служители на Дирекция „Социално подпомагане“ чрез предоставяне на информация по следните въпроси; Кога България ще въведе еврото?; Как да обменя парите си?; Какво ще се случи с цените?; Еврото, социалните плащания и заплатите.
Във всички групови мероприятия през годината активно участие има от страна на младежкия и ромския медиатори.
Превенцията заема основно място в работата на Местната комисия за борба срещу противообществените прояви на малолетните и непълнолетните към община Кърджали, чиято основна задача е организиране и разглеждане на възпитателни дела, образувани срещу малолетни и непълнолетни извършители на противообществени прояви по преписки на РП и РУ на МВР и организиране и координиране на социално-превантивната дейност с деца в риск, за намаляване броя на малолетните и непълнолетните правонарушители. Сфера на дейност:

1. Приемна на МКБППМН в училище /ПМКУ/, като помощен орган и алтернативна форма на консултативен кабинет, водени от обществените възпитатели в училище: СУ „П. Р. Славейков“; СУ „Владимир Димитров-Майстора“; ЦПЛР-Комплекс ученически общежития; СУ „Й. Йовков“; ОУ „П.К.Яворов“; ОУ „Св.Климент Охридски“; ПГОД „Евридика“; ПГС“Христо Смирненски“; ПГСГС; ПГИ“ Алеко Константинов“; ПГЕЕ „Кап. Петко войвода“; ОУ „Васил Левски“; ОУ „Св.св. Кирил Методий“.
2. Периодични проверки съвместно с РП - Кърджали и РУ на МВР-Кърджали по нощни заведения и клубове; проверки с ИДПС по квартири.
3. Съвместна дейност с УКП в училище.
4. Провеждане на часове, лекции, беседи и дискусии по училища по актуални теми, касаещи възпитанието и поведението на подрастващите.
5. Младежки клуб „Да си подадем ръка“ в СУ „Отец Паисий“, родителски клуб „Заедно за всяко дете“ в ОУ „П. К. Яворов, клуб „Помисли и сподели с мен“ в СУ „Йордан Йовков“, интеркултурен клуб по интереси и клуб „Осмелявай се, за да знаеш“ в СУ „П. Р. Славейков“, клуб по интереси за ученици от рискова група в ПГИ“ Алеко Константинов“, Младежки клуб „Връстници обучават връстници“.
6. Съвместна работа с отдел „Закрила на детето“ към Д “СП“, касаещи деца с противообществени прояви и деца в риск.
7. Съвместна дейност с ОСНВ и ПИЦ – Кърджали.
8. Корекционно-възпитателна работа с непълнолетни, осъдени на пробация, съвместно с Областна служба „Изпълнение на наказанията“ – Кърджали.
9. Съвместна работа и включване в дейностите на ОДК – Кърджали.
10. Съвместна работа с РУО-Кърджали и ОД на МВР-Кърджали за решаване проблемите на детското асоциално поведение и превенция на агресията в училище.
11. Съвместна дейност с РЗИ – Кърджали по темите за опасностите от тютюнопушенето и алкохола върху и сред подрастващите млади хора.
12. Организиране и провеждане на обучителни семинари с цел повишаване квалификацията и дейността на обществените възпитатели, членовете на комисията, педагози и психолози работещи с деца в риск.
13. Участие на младежи от клубовете към МКБППМН в обучения и мероприятия, свързани с превантивната дейност на комисията.
14. Организиране на мероприятия от празничния календар във връзка с двете кампании, – „Не на вандализма и агресията“ и „Заедно срещу агресията“, съвместно с Община Кърджали.
4. Дейности съвместно с БМЧК:
Близо 250 доброволци, приятели и симпатизанти на Български младежки Червен кръст взеха участие в екологични инициативи. Екологичната дейност е сред дейностите, които през годините добиват все по-голяма популярност и предизвикват интерес сред младите червенокръстци.
През 2025 година от доброволци, приятели и симпатизанти на БМЧК – Кърджали бяха реализирани следните инициативи по повод:  

· Ден на земята –  засадени са около 100 дръвчета в областта - Инициативите се реализирани с подкрепата на ТП – ДЛС „Женда“- Кърджали. В рамките на 15 дни общо 50 доброволци се включиха в инициативи, достигайки до 150 души. От доброволци са почистени дворове на училища, Дом за стари хора/РГВХ, гр. Кърджали, засадени са над 100 фиданки, предоставени от ТП – ДЛС „Женда“– Кърджали.
· Национална кампания „Да изчистим България заедно“- през 2025 г. се включиха доброволци от 6 клуба на БМЧК по населени места от цялата област. Общо бяха изчистени местности и паркове за отдих, като бяха събрани над 100 чувала с отпадъци.
· Участие на доброволци в инициативата „Искам да ми е чисто“ - за почистване на 11 беседки в района на Кърджали бяха включени червенокръстците на БМЧК - Кърджали и доброволците на Visit Kardzhali.  По време на инициативите от доброволци беше проведен открит урок по оказване на първа помощ в случай на инциденти по време на поход.
· Съвместна инициатива с Туристическия информационен център -  пребоядисването на Ардинския мост, от доброволец на БМЧК е изработена прекрасна стена с надпис АЗ ОБИЧАМ КЪРДЖАЛИ.
Здравословният начин на живот става все по-популярен сред обществото ни и най-вече сред младите хора. Именно поради това популяризирането му с цел намаляване на здравната уязвимост на децата и младите хора е дейност, която представлява интерес за членове на Български младежки Червен кръст.  Доброволци от общината взеха участие в теми за „Здравословен начина на живот“, „Превенция на зависимости“, „Умения за живот“, наред с други обучения доброволци успяха да проведат редица здравни инициативи, открити уроци и презентации и да достигнат до над 250 бенефициента. Проведени са и редица инициативи и кампании за насърчаване на младите хора към здравословен начин на живот, отбелязвайки: 

· Световен ден без тютюнопушене
· Световен ден за борба с туберкулозата
· Световен ден на чистите ръце
· Световен ден на сърцето
По време на инициативите над 40 доброволци са достигнали до 1000 души чрез информационни кампании, брошури, демонстрации и открити уроци.

Традиционните кампании на БМЧК:

· Свети Валентин
· Международният ден за съпричастност на засегнатите от ХИВ/СПИН
· 1-ви декември – Световния ден за борба срещу СПИН 
По време на тези кампании са проведени над 40 инициативи с участието на над 100 доброволци и съвместното  партньорство с РЗИ Кърджали. По време на кампаниите са раздадени информационни материали, брошури, предпазни средства, правени са презентации за опасността от заразяване с ХИВ/СПИН и други полово предавани болести, изнасяни са открити уроци и лекции, достигайки се до над 2200 души.

През 2022 година стартира три годишен съвместен проект между Български Червен кръст и ЗАД „Алианц България“ АД. Партньорството между БЧК и Алианц цели да достигне до деца, изложени на риск от отпадане от училище или безработица, да се допринесе по различен начин за реализацията и социализацията на децата и младежите между 13 и 18 години със специални нужди/от уязвими групи, които ангажираме в летни лагери и в събития за кариерно ориентиране.
През 2025 година от доброволци на БМЧК – Кърджали бяха проведени редица инициативи за насърчаване на толерантността, ненасилие и превенция на агресията сред младите хора, отбелязвайки:  
· Световен ден за борба с тормоза в училище: Деня на розовата фланелка – 8 инициативи, с участието на над 65 доброволци с представянето на видеа, презентации, табла с послания, достигайки до над 550 души;
· Международен ден за защитата на децата, жертви на агресия: 6 доброволци представиха постери и презентация пред своите съученици достигайки до над 100 души под наслов „Не на агресията сред децата!“;
· Международен ден на толерантността: Доброволците на БМЧК – Кърджали се включиха в Националната кампания „Месец на хуманитарното образование“ като проведоха обучения в направление Хуманитарно образование и дискутираха различни теми, свързани с толерантност, предразсъдъци и стереотипи с ученици от учебните заведения. 
По спечелен проект доброволци на БМЧК създадоха 3 интерактивни игри на тема Хуманитарно образование, с тяхна помощ успяха до проведат: 1 обучение, 9 ателиета и 2 открити урока. Достигнаха до 226 деца, включени в ателиетата и откритите уроци, които получиха знания за дейностите на БМЧК и придобиха умения за екипност, слушане, толерантност.
В изпълнение на политиката на Министерството на здравеопазването в Регионална здравна инспекция - Кърджали се работи по определени Национални програми. Във връзка с тях през 2025 г. отдел „Профилактика на болестите и промоция на здравето“ осъществи следните здравно-образователни дейности с млади хора на възраст от 15 до 29 години:

1. Национална програма за превенция и контрол на ХИВ и сексуално предавани инфекции (СПИН) 2021-2025 г. По програмата се работи целогодишно с насоченост предимно към младите хора за изграждане на сексуално поведение без риск и толерантно отношение към хората, живеещи с ХИВ/СПИН в рамките на четирите етапа на Националната АНТИ-СПИН кампания. 
1.1. Втори етап на Националната АНТИСПИН кампания - 14 февруари. Под мотото „Предай нататък – любовта, не вируса!“ в периода 10-16.02.2025 г. бяха проведени следните дейности:
· Представена бе презентация на тема: „Предай нататък – любовта, не вируса!“ за повишаване на информираността за превенцията на ХИВ пред кандидат-шофьори в залата на ОС на БЧК-Кърджали.
· Съвместно с доброволците на БМЧК от клубовете: „Славни и забавни“ и „Сподели усмивка“ в централния градски парк „Градска градина“, бе проведена информационна кампания с поставяне на любовни послания на макет „сърце“ и снимки със селфи рамка „Предай нататък – любовта, не вируса!“ от преминаващите граждани. Бяха разпространени здравно-образователни брошури, валентинки и превантивни материали.
· В Професионалната гимназия по туризъм „Проф. д-р Асен Златаров“, гр. Кърджали бе проведена кампания за повишаване на информираността за превенцията на вируса ХИВ с участието на ученици от 9 клас.
· В периода от 10 до 16 февруари 2025 г. бяха проведени безплатни и анонимни изследвания за ХИВ, хепатити тип: Б и C, и сифилис в КАБКИС на РЗИ-Кърджали. Своя статус провериха 4 лица. Не са установени носители на вируса на СПИН, хепатити Б и С, и сифилис. 
1.2. Международен ден за съпричастност със засегнатите от ХИВ/СПИН - 18 май 
На 18 май в парк „Арпезос – Север“, гр. Кърджали бе организирано вечерно бдение със свещи в знак на почит към жертвите на СПИН и подкрепа на близките им. Десетки граждани се включиха в инициативата, като запалиха свещ на триметрова червена панделка. Желаещите получиха информационни брошури и чадъри със символа на кампанията.

На 20 май в СУ "Христо Ботев", гр. Джебел се проведе беседа за превенция на ХИВ/СПИН.

На 27 май в Професионална гимназия ,,Васил Левски‘‘ – гр. Кърджали се представи презентация на тема: „18 май - Международен ден за съпричастност със засегнатите от ХИВ и СПИН“ с млади хора.

1.3. Лятна АНТИСПИН кампания  (01 - 31.09.2025 г.) - В рамките на Националната лятна АНТИСПИН кампания с мото „Предай нататък: лято без риск“, РЗИ-Кърджали, съвместно с БЧК-Кърджали, проведе информационна и скринингова кампания сред посетители на плувни басейни и други оживени места в област Кърджали. Целта бе повишаване на информираността на младите хора относно начините на предаване и предпазване от ХИВ и други сексуално предавани инфекции (СПИН).
1.4. Световен ден за борба срещу СПИН - 1 декември - В периода от 27.11 до 05.12.2025 г. бе проведен първия етап от Националната АНТИСПИН кампания по повод 1 декември – Световния ден за борба срещу СПИН под мотото: „Това не го казвай. Говори с факти за ХИВ“. Бяха организирани редица здравно-информационни дейности в партьорство с БЧК-Кърджали и ЦПЛРК-ОДК Кърджали. 
На 27 ноември в Дома на здравето се проведе обучение с участието на Детски младежки парламент към ОДК - Кърджали. Пред учениците бе представена тематична презентация, след което се проведе дискусия.

На 1 декември с активното участие на доброволците от Клуб „Щастливи с нас“ към БМЧК в СУ „Христо Смирненски“ – с. Черноочене бяха разпространени информационни материали, предпазни средства, червени ленти, балони, шапки и чадъри сред посетителите на фитнес клубове в гр. Кърджали.
2. Национална програма за превенция на хроничните незаразни болести 2021-2025 г.

2.1. Фактор на риска за здравето – тютюнопушене

· Световен ден без тютюнопушене – 31 май - По повод Световния ден без тютюнев дим и покана на Местната комисия за борба срещу противообществените прояви на малолетни и непълнолетни в Ардино, на 12.05.2025 г. се проведоха обучения с ученици от начален и гимназиален курс към СУ „Васил Левски“. Те имаха за цел повишаване на тяхната осведоменост за вредните последици от употребата на тютюн и излагането на вторичен дим. Чрез мултимедийна презентация за употребата на наргиле десетокласниците се запознаха с опасностите за здравето, свързани с тютюневите изделия. Беше им показан и филма „Дим“. Учениците от начален курс имаха възможност да видят филма „Денят на Яна“, след което се проведе беседа за неговото съдържание. Демонстрираха се вредните ефекти от тютюнопушене с пушещата кукла Сю. Те бяха впечатлени какво количество катран се отделя при изпушването дори само на една цигара и изразиха готовност да не посягат никога към цигарите. Всички получиха информационни материали, свързани с темата.
На 16.05.2025 г. се проведе съвместна инициатива с РЗИ-Кърджали, Народно читалище „Родопски фар 1938“ и Центъра за настаняване от семеен тип на деца без увреждания - гр. Кърджали, кв. „Гледка“. На територията на Центъра се проведоха спортно-състезателни игри под мотото: "Спорт вместо цигари!". Възпитаниците бяха информирани защо се отбелязва Световния ден без тютюнопушене и какво трябва да бъде тяхното поведение по отношение опасностите от тютюнопушенето. На финала бяха раздадени награди – спортни пособия и игри, осигурени от здравната инспекция и читалището.
На 17.05.2025 г. в СУ “Отец Паисий“ и ОУ “Св. св. Кирил и Методий“ – гр. Кърджали се проведоха  обучения  с ученици за вредата от тютюнопушенето. Беше показан филма „Денят на Яна“. Проведе се беседа и демонстрация с пушещата кукла Сю. Учениците получиха информационни материали по темата.
На 29.05.2025 г. се състоя заключително мероприятие от кампанията, посветена на Световния ден, организирано от Регионална здравна инспекция - Кърджали в партньорство с Общинския съвет по наркотични вещества - Кърджали. Проведе се изнесено консултиране и изследване на пушачи и бивши пушачи с апарат Smoker lyser за съдържанието на въглероден оксид в белите дробове и карбоксихемоглобин в кръвта. Включиха се 25 лица, от които 15 жени и 10 мъже на възраст от 17 до 70 г. Пушачите получиха листовки със съвети за отказване от вредния навик и бяха поканени да посетят Кабинета за преодоляване на тютюневата зависимост в РЗИ.

· 20 ноември - Международен ден без тютюнопушене - За поредна година по повод Международния ден без тютюнопушене РЗИ-Кърджали, в партньорство с Общинския съвет по наркотични вещества - Кърджали, проведе редица здравно-образователни дейности за превенция на тютюнопушенето. Ученици от няколко учебни заведения в гр. Кърджали участваха в тематични обучения. Те показаха отлични познания, в подкрепа на здравословния начин на живот и изразиха активна позиция срещу тютюнопушенето. 
2.2. Фактор на риска за здравето - злоупотреба с алкохол

На 14 януари и на 12 февруари бяха проведени информационни кампании с разпространение на листовки сред кандидат-шофьори в залата на БЧК-Кърджали.

По повод месеца на трезвеността на 6 февруари 2025 г. експерт от инспекцията се срещна с кандидат-шофьори – предимно в ученическа възраст, които преминават курс за първа долекарска помощ. С тях беше проведена кратка беседа за вредата от употребата на алкохол и риска от пътно-транспортни произшествия при шофиране под неговото въздействие или на други психоактивни вещества. Курсистите имаха възможност да изпробват алкоочила, които симулират алкохолно опиянение. Чрез тях настъпва промяна в зрението и координацията на движение, както при наличие на алкохол в кръвта между 0,7 и 1,2 промила. Бъдещите шофьори получиха и листовки „Алкохолът е лош шофьор“.

Още две обучения с кандидат-шофьори бяха проведени през м. февруари и м. март. Общия брой на обхванатите лица е 75.

На 11 февруари в Народно читалище “Родопски фар 1938” бе проведено обучение с 10 възпитаници на Центъра за настаняване от семеен тип - кв. “Гледка”, учещи в 5-12 клас. Темата беше за вредата от употребата и злоупотребата с алкохол. Учениците имаха възможност да изпробват и алкоочила. Бяха раздадени информационни материали.  
2.3. Фактор на риска за здравето - нездравословно хранене

На 29.04.2025 г. ученици от ПГ по туризъм ,,Проф. д-р Асен Златаров“, гр. Кърджали участваха в обучение с акцент върху здравословното хранене.

На 8.05.2025 г. се проведе обучение в СУ ,,Йордан Йовков“ - гр. Кърджали. Чрез презентацията обучаемите се запознаха с основните хранителни вещества, от които се нуждае човешкия организъм. 

На 15.05.2025 г. се състоя поредната здравно-образователна инициатива за превенция на затлъстяването и изграждане на здравословен модел на хранене с участието на ученици от СУ ,,Йордан Йовков“, гр. Кърджали, които посетиха Дома на здравето. 

На 20.11.2025 г. в основно училище „Св. Св. Кирил и Методий“, гр. Кърджали се проведе обучение на тема: „Златни правила за здравословен начин на живот“, съдържаща полезна информация за личната хигиена, закаляването, здравословното хранене и спортуването.

Това е поредната инициатива, която се изпълнява с цел създаване на модели и изграждане на жизненоважни умения за отговорно и здравословно поведение.

2.4. Фактор на риска за здравето - ниска физическа активност - За втора поредна година се организира Областен ученически конкурс на тема: “Спорт и здравословна храна – за нашето здраве и красота!” във връзка с популяризирането на 10-ти май – Световен ден на физическата активност, 19ти май - Европейски ден за борба със затлъстяването и в изпълнение на Националната програма за превенция на хроничните незаразни болести 2021-2025 г. Целта на конкурса бе провокиране на изследователски интерес и насочване на вниманието върху ползите за здравето от физическата активност и здравословното хранене. 
Участие взеха ученици от: ОУ “Васил Левски“, гр. Кърджали и ОУ „Христо Ботев“, с. Миладиново, общ. Кърджали. Всички участници получиха предметни награди и грамоти от директорът на здравната инспекция.
На 26.09.2025 г. по повод Европейския ден на спорта в училище ученици от основно училище „Св. Св. Кирил и Методий“, гр. Кърджали, участваха в обучение на тема: ,,Храни се здравословно и спортувай редовно!“. По време на презентацията те се запознаха с основни принципи на балансираното хранене и редовната физическа активност. Основната цел на обучението бе повишаване на здравната култура на учениците, както и изграждане на здравословни навици и поведение.

3. Психично здраве и суицидопрофилактика - През м. февруари бе проведена съвместна инициатива на РЗИ-Кърджали, Центъра за настаняване от семеен тип за деца без увреждания - кв."Гледка" и Народно читалище "Родопски фар-1938”. Тя беше посветена на Денят за борба с тормоза в училище, известен също и като „Ден на розовата фланелка“. С възпитаниците от центъра бяха обсъдени прояви на тормоз в училище, как да се предпазват и как да постъпват в различни ситуации. След това те бяха помолени да напишат върху розови листчета във форма на фланелка послания до своите връстници за добри и приятелски взаимоотношения. Посланията бяха използвани за изготвяне на информационно табло. Бяха раздадени листовките: "Кажи НЕ! на насилието" и "Признаци, че някой може да е жертва на насилие в училище".
4. Посещение на групи в Дома на здравето - През отчетния период Домът на здравето бе посетен от 13 групи с общо 252 ученика от област Кърджали. Те имаха възможност да видят експонатът „Стъклената жена“, чрез който научиха за вътрешното устройство на човешкото тяло: скелет, големи кръвоносни съдове и нерви. Посредством светлини, най-важните вътрешни органи се визуализират в естественото им положение и големина. В изложбената зала чрез табла, светещи стендове и макети, са изобразени анатомичните органи и системи на човешкия организъм, както и влиянието върху тях на всички фактори на жизнената среда и начина на живот. 
5. Съвместни дейности с Младежки център – Кърджали:
През периода 08.04.2025г.-09.12.2025г. са реализирани общо 74 дейности, разпределени в следните основни направления:

· образователни, обучителни и превантивни дейности;
· културни и творчески инициативи;
· спортни и здравословни активности;
· младежки клубни срещи и доброволчески дейности;
· дейности за кариерно ориентиране и работа с родители;
· публични събития с масов характер;
Дейностите са проведени на територията на гр. Кърджали, населени места в общината и областта, както и на национално ниво.
Младежкият център – Кърджали активно си партнира с:

· Община Кърджали;
· Областна администрация – Кърджали;
· образователни институции;
· културни и спортни организации;
· бизнес и медийни партньори;
· Националната мрежа на младежките центрове
Реализирани дейности:
· Организирана Великденска работилница-базар съвместно със СУ „Отец Паисий“. В рамките на събитието се състоя детска работилница, в която 118 първокласници боядисаха яйца и изпекоха великденски курабийки. По-късно 60 ученици 8. и 9. клас украсиха великденско дърво с боядисаните яйца. Дървото „възкръсна“, носейки празнично настроение на всички участници. Идеята беше – малките творят, големите довършват, а всички заедно правим празника истински.
· По повод 23 април – Световния ден на книгата и авторското право – Младежки център Кърджали проведе вдъхновяваща среща с екипа на Регионална библиотека „Н. Й. Вапцаров“ и близо 30 ученици. Темата на дискусията беше: „Как да върнем младежите към хартиената книга“ – една важна и навременна кауза. Същия ден екипът на Центъра посети децата от ДГ „Ян Бибиян“, на които беше прочетена приказка и подарено време, посветено на въображението и радостта от четенето. С тези инициативи се подчерта значението на книгата като мост между поколенията и извор на знание и ценности. Първокласниците от СУ „Отец Паисий“ имаха специален гост – кмета на Община Кърджали, който им прочете българската народна приказка „Триста умници“.
· Организиран Скаутски лагер във военната база в Широко поле под наслов "Скаутско приключение сред природата с покоряване на крепостта Моняк" на 03.05.2025 г.
· Проведени 3 /три/ приключенски екскурзии, с цел разкриване пред тях на моменти от славното минало на града и да се докоснат до уникалната природа, както следва: Посещение на Исторически Музей – Кърджали на 08.05.2025 г.; Посещение на Астрономическа обсерватория с планетариум и поход до Каменната сватба на 15.05.2025 г. и Посещение на Перперикон на 16.05.2025 г.
· По случай отбелязването на 24 май екипът на Младежки център – Кърджали организира 6 тематични занимания за малки и големи, както следва: 
-  Работилница „Пиши на кирилица“ - Участниците /деца и възрастни/ изписваха своите имена с глаголица и кирилица на ръчно изработени табелки или картички; 
- Изложба „Буквите оживяват“ - Изложба с творби на деца и възрастни – рисунки, апликации, калиграфия, посветени на буквите от кирилицата; 
- Поетичен маратон „Слово Българско“ - Отворена сцена за рецитиране на любими български стихотворения – от ученици на всякаква възраст; 
- Музикално-танцов флашмоб „Песен за буквите“ - Танц и пеене на тематични песни на открито; 
- „Писмо до Кирил и Методий“ - Децата и възрастните пишат кратко писмо или послание да Светите братя – благодарност, въпрос или размисъл; 
- „Лов на букви“ – образователна игра на открито - Игра, при която децата търсят скрити из околната среда букви от кирилицата и изпълняват задачи, свързани със знанието им за езика и културата. 
- Организирана празнична програма „Празнична въртележка“, съвместно с Община Кърджали и ОДК – Кърджали.
· Младежки инициативи „ЗАЕДНО – За щастливо утре“- Младежки център – Кърджали финансира младежки инициативи на стойност по 600 лв., които имат за цел да превърнат мечтите на младите хора от община Кърджали в реалност, като се даде възможност да се материализират креативни младежки идеи, развивайки по този начин компетентности и умения за активно участие в социалния, културния и гражданския живот на местната общност. Ще се даде възможност за разработване на идеи в следните категории: Спортни дейности; Превантивни дейности; Изкуство, култура и творчество; - Опазване на околната среда. В рамките на инициативата „ЗАЕДНО – за щастливо утре“ постъпиха общо 48 предложения от младежи. След внимателен преглед и обсъждане на всички постъпили предложения, екипът на Младежки център Кърджали одобри 12 инициативи, разпределени по категории: 
1. Спортни дейности: 
- „Открит урок по тенис на корт“ – въведение в спорта за начинаещи. Организиране на урок по тенис на корт. В рамките на събитието участниците бяха въведени в основните правила на тениса и получиха начален урок от професионален треньор. 
- „Да се хванем на хорото“ - Инициативата е насочена към младите хора, която има за цел да популяризира българските народни танци като достъпен, здравословен и вдъхновяващ начин за физическа активност и културна идентичност.
- Кикбокс Арена - Дишай, движи се, удряй - Организиране на открито събитие с участието на инструктор по бойни изкуства /кикбокс, мма/, който демонстрира техники за самозащита и ще включи младежите в базови упражнения, съчетаващи координация, дишане и движение. Подходящо както за момичета, така и за момчета. 
2. Превантивни дейности:

- „Избери живота, не дозата“ – антинаркотична кампания чрез графити изкуство - Създаване на въздействащ уличен графит с позитивно послание. Идеята бе чрез изкуството да се предаде ясно и вдъхновяващо послание до младите хора: животът е пъстър, вълнуващ и пълен с възможности – без нужда от наркотични вещества.
- „Без филтър: истински разговор за психичното здраве“ - Среща с психолог и млади хора, които открито споделят за своя път през тревожност, депресия и емоционални трудности. Целта е да се разбие стигмата и да се покаже, че е ОК да поискаш помощ. 
- „Ти си шофьорът“ – антиалкохолна кампания с КАТ - Открита превантивна беседа с пътен полицай, насочена към бъдещи и млади шофьори и ученици, с акцент върху последствията от шофиране под въздействие на алкохол и наркотици. 
3. Изкуство, култура и творчество: 
- „София братче е центъра на планетата“ - Организиране и провеждане на еднодневно културно-образователно пътуване до град София, с посещение на ключови културни и исторически забележителности. Учениците участваха в предварителна подготовка, събираха информация по време на посещенията за да представят наученото. Посещение на Храм-паметник „Александър Невски“, Статуята Света София, Джамията, Археологическите разкопки, Руската църква – Свети Николай Чудотворец, Археологическите разкопки; 
- „Ще продължавам да пея“ – караоке клуб за ученици - Създаване на караоке кът в училище, където ученици ще се събират да пеят, творят и изразяват себе си чрез музика. Ще се провеждат караоке вечери с участие на ученици и техни приятели, като целта е насърчаване на сценичната изява и забавление. 
- „Моят глас има значение“ – посещение на Народното събрание - Организиране на образователно посещение на ученици от Кърджали в Народното събрание на Република България. По време на посещението младежите имаха възможност да разгледат архитектурните забележителности на сградата, да научат за историята на парламентаризма в България и да разберат как културата на дебат, диалог и законодателство оформя обществото ни. Инициативата цели да съчетае гражданско образование с културно – историческо опознаване на една от най-важните институции в страната. 
4. Опазване на околната среда:
- „Чист парк – здрави сърца“ – почистване на парк Горубсо - Доброволческа акция за почистване на парк „Горубсо. В рамките на инициативата бяха събрани отпадъци, премахнати изоставени клони и поставени нови чували за боклук в определени зони. Акцията беше съчетана с кратка информационна кампания за опазване на парковете и природата.
- „Зеленчуци който не яде, той голям не ще да порасте“ - Проектът за изграждане на зеленчукова градина на двора на училището има за цел да осигури пространство, в което учениците се запознаха с процеса на отглеждане на зеленчуци и да развият практически умения за устойчиво земеделие.
- „Зелена алея към бъдещето“ - Дейността включва засаждане на туи тотеми по алеята водеща към Младежкия дом. Младежи се ангажираха с изграждането на малка, но значима зелена зона, която създава усещане за природна красота и устойчивост в общността. 
· На 28.04.2025 г. в Кърджали се проведе форум-театралното представление “Нашенец” по произведения на Алеко Константинов, с участието на 300 ученици. Инициативата бе организирана съвместно от Местната комисия за борба срещу противообществените прояви на малолетните и непълнолетните, Общинския съвет по наркотичните вещества – Кърджали и Младежки център – Кърджали. С помощта на артистите от “Театър Цвете” – София учениците имаха възможност не само да се докоснат до театралното изкуство, но и да се замислят върху важни теми като зависимостите, агресията и личния избор. Заедно вдъхновяваме младите хора да правят осъзнати стъпки към едно по-добро бъдеще.

· Отбелязване на Международния ден на ромите, чрез организиране на среща с успели млади хора в областта на спорта и музиката. Срещатата се състоя в ОУ „Паисий Хилендарски“ с. Перперек, на която се представи презентация с кратка история на празника и вдъхновяващи примери за успешни роми от региона. Последва пъстра културна програма с традиционни ромски танци, изпълнени от ансамбъла към местното читалище „Христо Ботев".
· "Не си сам" - Запознаване на ученици и младежи с Националната телефонна линия за деца с хармонизиран номер 116 111. Беше създаден електронен флаер, който ще бъде разпространен в мрежата а информацията споделяна с младежи по време на всички дейности и инициативи на Младежки център – Кърджали, със следното съдържание "Не си сам. Говори с някого. Всеки има нужда да бъде чут. Ако познаваш дете или тийнейджър, което има нужда от подкрепа – сподели тази информация с него. Национална телефонна линия за деца – 116 111. Безплатно. Анонимно. Денонощно."
· Организиран Социален туризъм за родители и деца - Поход до моста при с. Лисиците. Най-дългият въжен мост в България – емоция за малки и големи, семейно приключение сред природата на 31.05.2025 г. 
· Бяха организирани 4 срещи с родители и техните деца в младежкия център на тема: “Моето дете“ – изработване на албум на всяко дете, Урок „Аз преподавам на мама“,  “Лого на семейството“ и “Моята култура“.

· Организирано състезание по пейнтбол между ученици и младежи в парк "Горубсо" в непосредствена близост до МЦ-Кърджали, по повод 12 август -Международния ден на младежта с участието на 6 отбора и 30 млади бойци. 
· Организиран конкурс за фотография „Моето вълшебно лято“, част от лятната програма МЦ-Кърджали.
· Започна функционирането на 1 младежки клуб за срещи с професионалисти, обмяна на идеи и дискусии; Клуб „Младите хора и професиите на бъдещето” включва: 
- Създаване на младежки клуб с мин. 40 участници; 
- Осъществяване на периодични срещи с успешни млади професионалисти; 
- Задачи за проучване и презентации за най-бързо развиващите се сфери на пазара на труда; - Какво означава да управляваш бизнес; 
- Предизвикателствата на новите технологии. 
- Организирана онлайн среща с представители на младежки организации от страната и чужбина, които имат опит в разработка на проекти в тази тематична сфера. 
Към младежкия клуб се създаде Академия младежки доброволец - структура, насочена към младежи с желание да бъдат активни, ангажирани и полезни за повишаване на интереса на младежите към доброволчески дейности за подкрепа на уязвимите групи и превенция на различни зависимости сред младежите (алкохол, наркотици, електронни игри, неподходящи връзки в интернет пространството и др.). Младите доброволци ще вземат активно участие в провеждането на благотворителните базари (коледни и пролетни) с продължителност 5 дни, в рамките на които младите доброволци от академията и заинтересованите страни ще събират средства за благотворителните каузи за подпомагане на нуждаещи се деца, младежи и самотни възрастни хора, чрез дарени продукти от местния бизнес, ръчно изработени сувенири и хранителни продукти. Ще участват в кампаниите свързани с различните национални и религиозни празници. В клуба млади хора ще се събират редовно, за да обсъждат по нестандартен и интерактивен начин теми, свързани с професионалното развитие, технологиите, новите индустрии и възможностите за реализация в променящия се свят. Доброволците ще участват в младежки дейности, обществени инициативи и благотворителни кампании, като по този начин ще допринасят за развитието на местната общност. 
· Осъществи се представяне на различни подходи към темата „Аз вярвам в успеха“ на сайта на МЦ Кърджали – чрез стрийминг, фотографии, ученически разработки и анализи.
6. Съвместни дейности с Туристически информационен център – Кърджали:

Основната платформа за участие на доброволците от ТИЦ - Кърджали е инициативата „I LOVE KARDZHALI“, която обединява хора с активна гражданска позиция и желание да допринесат за развитието на община Кърджали. Чрез тази инициатива Туристическият информационен център насърчава доброволчеството като форма на активно участие в обществено значими каузи, свързани с туризма, екологията и устойчивото развитие. Инициативата предоставя възможност за включване в разнообразни дейности – от почистване и поддръжка на туристически маршрути до съдействие при организиране на туристически събития и масови походи. Инициатива, чрез която жителите на Кърджали и гости на града могат да заявят участие в различни доброволчески проекти – от екологични акции до облагородяване на туристически маршрути и лагери. 
Основни доброволчески дейности
· Облагородяване на лагера в с. Широко поле – доброволци, подкрепени от ТИЦ, проведоха дейности по боядисване, почистване и варосване на двора на туристическия лагер. 
· Еко акция „Искам да ми е чисто“ – съвместно с Българския червен кръст, доброволците почистиха беседки и места за отдих по маршрута за с. Безводно, за да подобрят туристическата среда и безопасността за посетителите.
· Маркиране и поддръжка на туристически маршрути – доброволци на ТИЦ работиха по поставяне на табели и обособяване на маршрути, включително на маршрут „Доброволец“, известно като част от екопътеки край с. Снежинка и други дестинации в региона. 
· Масови походи и събития – ТИЦ съвместно с Община Кърджали организира масов поход по случай Световния ден на туризма (27 септември), привличайки значителен брой участници и доброволци от местната общност. 
Дейностите на доброволците доведоха до подобрени туристически маршрути, по-чиста природна среда, както и по-голяма видимост на общностни инициативи, които подкрепят устойчивия туризъм в региона. Маркираните маршрути и облагородените площи улесняват посещенията на туристи и стимулират по-активно гражданско участие.
6. Съвместни дейности с училища: Училищата осъществяват съвместни дейности с Общински детски комплекс (ОДК), БЧК, РБ „Н. Й. Вапцаров“, АО „Славей Златев“ и МКБППМН по превенцията в сферата на извънучилищните занимания, художествената самодейност, спорта и туризма и се включиха в организацията и провеждането на част от спортните и културни мероприятия в община Кърджали. Организиране и провеждане на дейности, насочени към местната общност за преодоляване на  предразсъдъците и  повишаване на информираността и чувствителността към децата и учениците. Организират се различни благотворителни акции в подкрепа на изпаднали в нужда деца/ученици. Осъществяват се дейности за осигуряване на достъп до информация за правата и задълженията на децата и учениците, за предлаганите дейности и програми за обучение в институциите в системата на предучилищното и училищното образование и представянето им в достъпен формат като част от условията за равен достъп до образование.
Отчетът за изпълнение на Общинския план за младежта за 2025 година е разгледан и приет от Общински консултативен съвет по въпросите за младежта на свое заседание, проведено на 13.01.2026 г.

